open-index/open-wikipedia-markdown huggingface dataset:
Յուրի Բաղինյան

**Յուրի Վլադիմիրի Բաղինյան** (դեկտեմբերի 2, 1924, Թբիլիսի, Վրացական ԽՍՀ, ԱԽՖՍՀ, ԽՍՀՄ - սեպտեմբերի 29, 1992, Մոսկվա, Ռուսաստան), հայ դերասան։

## Կենսագրություն
Յուրի Բաղինյանը ծնվել է Թբիլիսիում։ 1942-1946 թվականներին ծառայել է Խորհրդային Կարմիր բանակում, մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին։ 1951 թվականին ավարտել է Մոսկվայի Թատերական արվեստի պետական ինստիտուտը։ 1952-1989 թվականներին եղել է Մոսկվայի պետական դրամատիկական թատրոնի դերասան, 1968 թվականից՝ Փոքր թատրոնի դերասան։

## Ֆիլմագրություն

## Ծանոթագրություններ

## Արտաքին հղումներ
* Юрий Багинян

Կատեգորիա:Հայ դերասաններ
Կատեգորիա:Հայրենական մեծ պատերազմի հայ մասնակիցներ
Antidote (երգ)

«**Antidote**», ամերիկացի ռեփեր Թրևիս Սքոթի երգը։ Այն թողարկվել է 2015 թվականի հունիսի 29-ին՝ որպես նրա «Rodeo» (2015) կոչվող առաջին ալբոմի երկրորդ սինգլ։ Երգը գրվել է Թրևիս Սքոթի, WondaGurl-ի, Eestbound-ի և Menahan Street Band խմբի անդամների կողմից։

## Նախապատմություն և թողարկում
2015 թվականի հունիսի 20-ին Տեխաս նահանգի Նյու Բրաունֆելս քաղաքում կայացավ JMBLYA երաժշտական փառատոնը, որի ընթացքում Թրևիսը կենդանի կատարմամբ ներկայացրեց «Antidote» երգը։ Հաջորդ օրը՝ հունիսի 21-ին, երգի ստուդիայում ձայնագրված տարբերակը հայտնվեց համացանցում։ Թրևիսը ի սկզբանե հայտարարել էր, որ այդ երգը չի լինելու իր դեբյուտային «Rodeo» ալբոմում, և այն պարզապես իր նվերն է երկրպագուներին մինչև ալբոմի թողարկումը։ Երկրպագուների բարձր գնահատականին արժանանալուց հետո Թրևիսը որոշեց այն ներառել ալբոմում, և հուլիսի 29-ին երգը պաշտոնապես թողարկվեց որպես սինգլ iTunes-ում։ «Rodeo» ալբոմը վաճառքի դուրս եկավ նույն տարվա սեպտեմբերի 4-ին։ «Antidote»-ը այդ ալբոմի երկրորդ սինգլն է (առաջին սինգլը «3500»-ն է, որում իրենց մասնակցությունն ունեն նաև ռեփերներ Future-ը և Թու Չեյնսը)։

## Քննադատական արձագանքներ
«Complex» ամսագիրը այն համարել է «Rodeo» ալբոմի լավագույն երգը և տվել է 19-րդ հորիզոնականը իր «2015 թվականի լավագույն 50 երգերը» ցանկում։ Երգը զբաղեցրել է 8-րդ հորիզոնականը «Rap-Up» ամսագրի կազմած «2015 թվականի լավագույն 10 երգերը» ցանկում, և 19-րդ հորիզոնականը «Idolator» բլոգի «2015 թվականի լավագույն 20 փոփ երգերը» ցանկում։ Երգը նաև առանց որևէ կոնկրետ հորիզոնականի ընդգրկվել է «HipHopDX» կայքի կազմած «2015 թվականի լավագույն 10 երգերը» ցանկում։

## Տեսահոլովակ
Երգի համար նկարահանվել է տեսահոլովակ, որի ռեժիսորն է իտալացի լուսանկարիչ և ռեժիսոր Ֆրանչեսկո Քերոզինին։ 2015 թվականի սեպտեմբերի 3-ին Թրևիսի VEVO ալիքում տեղադրվեց տեսահոլովակից փոքրիկ հատված, իսկ ամբողջական տարբերակով այն տեղադրվեց սեպտեմբերի 18-ին։ Տեսահոլովակի սկզբում հնչում է փոքրիկ հատված Թրևիսի «3500» երգից, որից հետո սկսվում «Antidote» երգը։

Տեսահոլովակը դրական ընդունելության է արժանացել երաժշտական քննադատների կողմից։ «Rap-Up» ամսագիրը գրել է, որ տեսահոլովակը հիշեցնում է «Ամերիկյան սարսափ պատմություն» հեռուստասերիալի «Հրեշների շոու» եթերաշրջանը։

## Հիթ շքերթներ
### Շաբաթական հիթ շքերթներ

### Տարեվերջի հիթ շքրեթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Աուդիո տարբերակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2015 սինգլներ
Կատեգորիա:Երգեր թմրանյութերի մասին
Կատեգորիա:Թրևիս Սքոթի երգեր
Բրի սու Մատա

**Բրի սու Մատա** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։

Համայնքի INSEE կոդ՝ 17067։

## Բնակչություն
Համայնքի բնակչությունը 2010 թվականին կազմում էր 204 մարդ։

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Բրի սու Մատա
Շառլ Ժերար

**Շառլ Ժերար** (**Նուբար Աճեմյան**, **Շառլ Աճեմյան**, , ), հայկական ծագումով ֆրանսիացի դերասան։

## Կենսագրություն
Շառլ Ժերարը ծնվել է Մարսելում։ Նկարահանվել է Ռ.Պոտիեյի «Ճակատագիր» ֆիլմում։ Նրան հռչակ և ճանաչում է բերել «Փամփուշտը տակառում» ֆիլմը։ Խաղացել է դերասաններ Ժան Պոլ Բելմոնդոյի, Պիեռ Ռիշարի, Լինո Վենտուրայի և այլոց հետ, աշխատել ֆրանսիական կինոյի հայտնի ռեժիսորների Կլոդ Զադինի, Ֆրանսիս Վեբերի, Կլոդ Լելուշի, Անրի Վեռնոյի հետ։ 1970 թվականին ռեժիսոր Լելուշը նրան հրավիրել է նկարահանվելու «Անպիտանը» ֆիլմում և նրանց ընկերությունը հանգեցրել է այն բանին, որ Ժերարը նկարահանվել է Լելուշի 18 ֆիլմերում։

## Ֆիլմեր
1957 թվականից ի վեր նկարահանվել է շուրջ 50 ֆիլմերում։
* «Շնորհավոր Ամանոր», 1973
* «Ամուսնություն», 1974
* «Թշնամուս դիակը», 1976
* «Խաղալիք», 1976
* «Հրեշը», 1977
* «Ով ով է, ոստիկան, թե ավազակ», 1979
* «Խաղ չորս ձեռքով», 1980
* «Հեռանալ, վերադառնալ», 1985
* «Զգուշացեք ավազակներից», 1986
* «Կինը և տղամարդը 20 տարի անց», 1986
* «Լինում են օրեր, լինում են գիշերներ» ,1990
* «Մարդը և շունը», 2008
* «Մարդը և նրա շունը», 2009
* «Դավաճանության իրավունք», 2012
* «Վերջին դասը», 2015

### Ռեժիսոր
Որպես ռեժիսոր նկարահանել է՝
* «Թշնամին խավարում»
* «Մարդկանց օրենքը»
* «Մաֆիային դավաճանած մարդը»

## Ծանոթագրություններ

## Արտաքին հղումներ
* 
* GERARD Charles

Կատեգորիա:20-րդ դարի դերասաններ
Կատեգորիա:Ֆրանսահայ դերասաններ
Կատեգորիա:Ֆրանսահայ կինոռեժիսորներ
Կատեգորիա:Ֆրանսահայ կինոսցենարիստներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի ռեժիսորներ
Կատեգորիա:Թատրոնի ֆրանսիացի դերասաններ
Կատեգորիա:Բեմական կեղծանուններ
Կատեգորիա:Երկարակյացներ
Գրիգոր Գաբրիելյան (դերասան)

**Գրիգոր Բաղդասարի Գաբրիելյան** (), հայ դերասան։ Հայաստանի վաստակավոր արտիստ (2015)։

## Կենսագրություն
Գրիգոր Գաբրիելյանը ծնվել է Երևանում։ Ավարտել է «Հայֆիլմ» կինոստուդիային կից դերասանական ստուդիան՝ Արման Մանարյանի արվեստանոցը, 1978 թվականին՝ Երևանի գեղարվեստա-թատերական ինստիտուտը` Ռաֆայել Ջրբաշյանի արվեստանոցը։ Հրաչյա Ղափլանյանի հրավերով 1974 թվականից Երևանի Հրաչյա Ղափլանյանի անվան պետական դրամատիկական թատրոնի դերասան է։ Ուսման տարիներին խաղացել է հեռուստաթատրոնում։ Նկարահանվել է նաև ֆիլմերում, հեռուստասերիալներում։

## Դերեր
Թատրոնում կերտել է մի շարք մեծ ու փոքր դերեր բազմաթիվ ներկայացումներում։
*Հայր Լավրենտիոս՝ Վիլյամ Շեքսպիրի «Ռոմեո և Ջուլիետ»
*Ուրվական՝ Վիլյամ Շեքսպիրի «Համլետ» 
*Դունկան՝ Վիլյամ Շեքսպիրի «Մակբեթ»
*Կեսար՝ Վիլյամ Շեքսպիրի «Հուլիոս Կեսար» 
*Թորոս՝ Մ. Մնացականյանի «Թաղի զավակը»
*Գենոլե Մաշու՝ Ի. Ժամյակի «Վճարովի պատրանք»
*Կոմանդոր՝ Գ. Ֆիգեյրդուի «Դոն Ժուան»
*Ռոմանի հայր՝ Վ. Սիգարևի «Արնախումի ընտանիքը»
*Շվեդով Նիկոլայ Վասիլևիչ՝ Հրանտ Մաթևոսյանի «Չեզոք գոտի»
*Դոն Գրեգորիո՝ Խ. Միլիանի «Ցիանակալիում…կաթով կամ առանց կաթի»
*Կոմիտաս՝ Պերճ Զեյթունցյանի «Մեծ լռություն» 
*Դասախոս՝ Պերճ Զեյթունցյանի «Փարիզյան դատավճիռ»
*Գենոլե Մաշու՝ Իվ Ժամյակի «Վճարովի պատրանք»
*Իշխան՝ Ֆեոդոր Դոստոևսկու «Անկոչ Աննան»
*Մարդ՝ Արմեն Խանդիկյանի, Լևոն Մութաֆյանի «Ձուկն առանց ջրի  կամ… SUICIDE»

## Մրցանակներ, պարգևներ
* ՀՀ Պետական մրցանակ «Հուլիոս Կեսար» ներկայացման մեջ Կեսարի դերակատարման համար, 2011
* Հայաստանի վաստակավոր արտիստ (2015)

## Ծանոթագրություններ

## Արտաքին հղումներ
*Գրիգոր Գաբրիելյան
*Գրիգոր Գաբրիելյան - ԻՆՔՆԱԳԻՐ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀՀ պետական մրցանակի դափնեկիրներ
Կատեգորիա:Հայաստանի վաստակավոր արտիստներ
Կատեգորիա:Հայ դերասաններ
Չիչիլակի

մինի|աջից|Պատրաստի Չիչիլակի շուկայում
մինի|աջից|Չիչիլակի
**Չիչիլակի** (), ամանորյա ավանդական խորհրդանիշ և զարդարանք Վրաստանում։ Իսկական չիչիլակին պատրաստվում է կաղնու ուղիղ ճյուղից, որը մի ծայրից սկսած հաջորդաբար հղկում են՝ թողնելով մյուս ծայրից կառչած բարակ տաշեղներ։ Արդյունքում ստացվում է շքեղ տաշեղային պսակ ունեցող գավազան, որը հենց չիչիլակին է։ Սովորաբար զարդարանքի բարձրությունը 50-70 սանտիմետր է, այն դնում են տոնական սեղանի վրա քաղցրավենիքների` չուրչխելայի (սուջուխ), կոզինախի, չորամրգերի ափսեների կողքին։ Քաղցրավենիքները կախում են նաև հենց չիչիլակիի վրա։ Երբեմն նաև չիչիլակիի վերևի հատվածում փոս են անում, որի մեջ թավշե տերևներ և պտուղներ են դնում։ Տոնական օրերի ավարտին փոքրիկ ծառը, ավանդույթի համաձայն, այրում են, իսկ մոխիրը քամուն են տալիս։ Դրանով տներից պետք է հեռանան անցնող տարվա անհաջողություններն ու վշտերը։

## Պատմություն
Ավանդությունը չիչիլակին կապում է Վրաստանի արևմուտքի` Գուրիի շրջանի հետ։ Մասնագետները նշում են նրա նախաքրիստոնեական հնությունը, որը կապում են Հին աշխարհի պաշտամունքային շատ մշակույթների, մասնավորապես կյանքն ու պտղաբերությունը խորհրդանշող, ազդեցությունը կրելու հետ։ Քրիստոնեության ընդունման հետ տեղի ունեցավ բազմաթիվ հեթանոսական նախկին ծեսերի վերաիմաստավորում։ Այդ թվում, չիչիլակիի վերին մասում այժմ երբեմն խաչ են տեղադրում, իսկ ինքը՝ զարդարանքը փորձում են նմանեցնել սուրբ Վասիլիի մորուքին։ Վրաստանում հանրաճանաչ այս տոնը եկեղեցիական օրացույցով համընկնում է հունվարի 1-ին, այլ երկրներում հաճախ հանդես է գալիս որպես սրբազան Նիկոլայի նմանօրինակը։ Իրենք՝ գուրիացիները, չիչիլակին տանն են պահում մինչև հունվարի 19-ը, իսկ հետո տեղափոխում են գինու մառանը, որպեսզի ամանորյա այդ փոքրիկ ծառին գինով հաճոյանան։ Ծառի սովորական բարձրությունը չի գերազանցում մեկ մետրը, որպեսզի կարողանան այն հարմար տեղավորեն սեղանի վրա։ 2012 թվականի նախաշեմին Գուրիի բնակիչներից մեկը չորս մետրանոց չիչիլակի էր պատրաստել։ Ռեկորդային բարձրությամբ զարդարանքը վաճառվեց Թբիլիսիի շուկայում։

## Ծանոթագրություններ

Կատեգորիա:Ամանորյա զարդարանքներ
Կատեգորիա:Վրացական մշակույթ
Կատեգորիա:Վրացերեն բառեր և արտահայտություններ
Սուրբծննդյան պսակ

մինի|աջից|Սուրբծննդյան պսակ
մինի|աջից|Սուրբծննդյան պսակ
**Սուրբծննդյան պսակ** Սուրբծննդյան տոներին նախորդող օրերի տիպիկ զարդարանք տներում՝ եղևնու ճյուղերից, չորս մոմերով, պսակաձև, ամրացվում է ուղղահայաց կամ դրվում է սեղանի վրա։ Հարության չորս շաբաթներից առաջինի ժամանակ վառվում է առաջին մոմը, հաջորդ շաբաթ՝ երկրորդը և այլն։

Սուրբծննդյան պսակը սուրբծննդյան ավանդույթների մեջ ներառնվել է համբուրգյյան լյութերական աստվածաբան Յոհան Հինրիխ Վիխերնի միջոցով, ով դաստիարակության էր վերցրել աղքատ ընտանիքների մի քանի երեխաների։ Երեխաները տոնին նախորդող օրերին մշտապես հարցնում էին դաստիարակին, թե երբ կսկսվի Սուրբ Ծնունդը։ Որպեսզի երեխաները կարողանային հաշվել օրերը մինչ Սուրբ Ծնունդ, 1839 թվականին Վիխերնը հին փայտյա անիվից պսակ պատրաստեց, որը զարդարեց քսանչորս կարմիր և չորս մեծ սպիտակ մոմերով։ Ամեն առավոտ այդ պսակի վրա վառվում էր մեկ փոքրիկ մոմ, որին կիրակի օրերին ավելանում էր մեծ մոմը։

Սուրբծննդյան պսակի խորհրդին վերագրվում է մի քանի նշանակություններ։ Ի սկզբանե պսակի վրա լույսի ավելացումը խորհրդանշում էր Քրիստոսի հարության աճող սպասմները, «աշխարհին` լույս»։ Սրան գումարվում են լրացուցիչ նշանակություններ՝ պսակի կլոր տեսքի, կանաչ եղևնու, մոմերի գույնի, դեկորատիվ ժապավենների հետ կապված։
 
Չորս մոմերով սուրբծննդյան պսակը ասոցացվում է երկրագնդի և աշխարհի չորս կողմերի հետ։ Շրջանը խորհրդանշում է կյանքի հարատևությունը, որը պարգևում է Հարությունը, կանաչը՝ կյանքի գույնը, իսկ մոմերը՝ լույսը, որը լուսավորում է աշխարհը Սուրբ Ծննդյան տոնին։

Կաթոլիկների սուրբծննդյան պսակ ը հաճախ զարդարվում է երեք մանուշակագույն և մեկ վարդագույն մոմերով՝ զուգակցված լիթուրգիական ծաղիկներով։ Վարդագույն մոմը վառում են հարության երրորդ շաբաթում, որը անվանվում է Gaudete (Ուախ եղեք)։

## Ծանոթագրություններ

## Արտաքին հղումներ
* Как сделать рождественский венок своими руками 

Կատեգորիա:Ամանորյա զարդարանքներ
Կատեգորիա:Գերմանիայի ավանդույթներ
Կատեգորիա:Գերմանիայի մշակույթ
Դուբինուշկա

**«Դուբինուշկան»** ռուսական ժողովրդական աշխատանքային հանրածանոթ երգերից է։ Այս երգը պատմում է Վոլգայի նավաքարշ բանվորների ծանր աշխատանքի մասին։ Երգն ունի քառյակային ձև, որը կազմված է երկու մասից․ մեներգից և խմբերգ–կրկներգից։ Երգի մեղեդին պատմողական բնույթ ունի, լայնաշունչ է, երգային, արտահայտիչ և առնական։ Կրկներգի մեղեդին հնչում է ուժգին և արտահայտում է կոլեկտիվի համերաշխությունը և զայրույթը հարստահարիչների դեմ։ «Դուբինուշկա» երգի լավագույն կատարողներից էր ռուս մեծ երգիչ Ֆեոդոր Շալյապինը։

## Աղբյուրներ
Երաժշտական գրականություն Գ․ Քացախյան
Բրի սուզ Արշյակ

**Բրի սուզ Արշյակ** ()), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ժոնզակ շրջանում։ Մտնում է Արշյակ կանտոնի կազմի մեջ։

Համայնքի INSEE կոդ՝ 17066։

## Բնակչություն
Համայնքի բնակչությունը 2010 թվականին կազմում էր 257 մարդ։

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բրի սուզ Արշյակ 

Կատեգորիա:Ֆրանսիայի համայնքներ
Փեյթոն Լիստ

**Փեյթոն Լիստ** (, ), ամերիկյան դերասանուհի։

## Կենսագրություն
Լիստը ծնվել է 1998 թվականի ապրիլի 6-ին ԱՄՆ-ի Ֆլորիդա նահանգում։ 4 տարեկանում ընտանիքի հետ տեղափոխվել են Նյու-Յորք։ Ապրում է մոր՝ Կատրինայի, հոր՝ Ռոնի, երկվորյակ եղբոր՝ Սպենսերի և փոքր եղբոր՝ Ֆենիքսի հետ։

Առաջին անգամ նկարահանվել է «Ինչպես է պտտվում աշխարհը» ֆիլմում, իսկ 2009 թվականին՝ «27 զգեստ» ֆիլմում։ 2011 թվականին նկարահանվել է «Ջեսսի» հեռուստասերիալում։

## Նոմինացիաները և մրցանակները

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Բելյուիր

**Բելյուիր** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Պոն կանտոնի կազմի մեջ։ Հանդիսանում է Սենտի շրջանը։

Համայնքի INSEE կոդ՝ 17039։

## Բնակչություն
Համայնքի բնակչությունը 2010 թվականին կազմում էր 218 մարդ։

## Տնտեսություն
2010 թվականի տվյալներով 144 աշխատունակ տարիքի մարդկանցից (15-64 տարեկան)110-ը տնտեսապես ակտիվ էին, 34-ը անգործունակ (ակտիվության ցուցանիշը 76,4 %, 1999 թվականին եղել է՝ 75,2 %)։ 110 աշխատունակ բնակիչներից 99-ը աշխատում էին (55 տղամարդ և 44 կին), անաշխատանք էին 11 -ը (4 տղամարդ և 7 կին)։ 34 անգործունակ մարդկանցից 11 -ը աշակերտներ կամ ուսանողներ են, 19-ը թոշակառու, 4 -ը անաշխատունակ էին այլ պատճառներով.

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բելյուիր 

Կատեգորիա:Ֆրանսիայի համայնքներ
Սուրբծննդյան այծ

180px|մինի|աջից|Սուրբծննդյան այծ
**Սուրբծննդյան այծ** (, ) Ամանորյա և Սուրբծննդյան ավանդույթ Նորվեգիայում, Շվեդիայում և Ֆինլանդիայում։

Շվեդիան նախկինում ունեցել է Սուրբծննդյան ավանդույթ, երբ երիտասարդները քայլում էին ֆերմայից ֆերմա, խաղում և երգում Ամանորյա երգեր։ Խմբերից մեկը միշտ հագնված է լինում այծերի նման, երբեմն՝ ծղոտից պատրաստված դիմակով, և որպես պարգևատրում նրանք սնունդ և խմիչք էին ստանում։ 19-րդ դարի ընթացքում ավանդույթը հետզհետե փոփոխվեց՝ մարդը, ով այծակերպ էր հագնվում, ինքը սկսեց նվերներ բաժանել, իսկ այժմ՝ դարձել է Սանտա Կլաուսը։

## Ծանոթագրություններ

Կատեգորիա:Գերմանական դիցաբանություն
Կատեգորիա:Շվեդիայի տոներ
Կատեգորիա:Դանիայի տոներ
Կատեգորիա:Նորվեգիայի տոներ
Կատեգորիա:Ամանորյա զարդարանքներ
Ուիլյամ Դելրիմփլ

**Ուիլյամ Դելրիմփլ** (), շոտլանդացի պատմաբան և գրող, արվեստի պատմաբան և վարչության անդամ, հայտնի է նաև որպես նշանավոր հաղորդավար և քննադատ։
Նրա գրքերը արժանացել են բազմաթիվ պարգևների և մրցանակների՝ «Դաֆֆ Կուպերի Հիշատակ»-ի, «Թոմաս Կուկ Շրջագայող Գրքեր»-ի, «Տարվա Երիտասարդ Բրիտանացի Գրող»-ի, «Հեմինգուեյ»-ի և «Ուոլֆսոն»-ի մրցանակներին։

## Անձնական կյանք
Դելրիմփլը Սիր Հյու Հեմիլթոն-Դելրիմփլի որդին է, 10-րդ Բարոնետը և Վիրջինա Վուլֆի հորեղբոր տղան։ Նա ավարտել է «Ամփլեֆորդ Քոլեջ»-ը և «Թրինիթի Քոլեջ, Քեմբրիջ»-ը, որտեղ նա եղել է առաջին թոշակառուն իսկ հետո պատմության գիտնական։

Դելրիմփլը առաջին անգամ եկել է Դելհի հունվարի 26-ին, 1984 թվականին։ Դելրիմփլը ապրել է Հնդկաստանում՝ 1989 թվականի սկզբից մինչև նույն թվականի վերջերը և շատ տարիներ անկացրել է իր Մեհրաուլի ֆերմային շենքում՝ Դելհիի ծայրամասում, իսկ ամառները Լոնդոնում և Էնդինբուրգում։ Նրա կինը Օլիվիան արվեստագետ է։ Նրանք ունեն երեք զավակ՝ Իբբի, Սեմ և Ադամ։

## Հետաքրքրություններ
Դերլիմփլը հետաքրքրում է պատմությունը և Հնդկաստանի, Պակիստանի, Աֆղանստանի, Մերձավոր Արևելքի արվեստները, հետաքրքրված է նաև Մուսուլմանական աշխարհով, Հինդուիզմով, Բուդիզմով։ Նա ազդվել է շրջագայող գրողներից, ինչպիսիք են՝ Ռոբերտ Բայրոնը, Էրիկ Նյուբայը և Բրյուս Չեթուինը։ Վերջերս Դերլիմփլը գրքում հրապարակել է իր էսսեները՝ Հարավային Ասիայի մասին։ Նրա գրքերը թարգմանվել են ավելի քան 40 լեզուներով։

## Ծանոթագրություններ

## Աղբյուրներ
* William Dalrymple's Home Page 

Կատեգորիա:Բրաունի համալսարանի դասախոսներ
Կատեգորիա:Բրիտանացի պատմաբաններ
Կատեգորիա:Շոտլանդացի գրողներ
Բենոն

**Բենոն** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Կուրսոն կանտոնի կազմի մեջ։ Շրջանը՝ Լա Ռոշել։
Համայնքի INSEE կոդ՝ 17041։

## Բնակչություն
Համայնքի բնակչությունը 2010 թվականին կազմում էր 1010 մարդ։

## Տնտեսություն
2010 թվականի տվյալներով 590 աշխատունակ տարիքի մարդկանցից (15-64 տարեկան) 500-ը տնտեսապես ակտիվ էին, 90-ը անգործունակ (ակտիվության ցուցանիշը 84,7 %, 1999 թվականին եղել է՝ 71,3 %)։ 500 աշխատունակ բնակիչներից 455-ը աշխատում էին (245 տղամարդ և 210 կին), անաշխատանք էին 45 -ը (20 տղամարդ և 25 կին)։
90 անգործունակ մարդկանցից 28-ը աշակերտներ կամ ուսանողներ են, 29-ը թոշակառու, 33 -ը անաշխատունակ էին այլ պատճառներով։

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բենոն 

Կատեգորիա:Ֆրանսիայի համայնքներ
Ռուդոլֆ եղնիկը

**Ռուդոլֆ եղնիկը**, մուլտֆիլմ։ Մուլտֆիլմի պրեմիերան տեղի է ունեցել 1998 թվականին՝ ԱՄՆ-ում։ Ֆիլմի ռեժիսորը Ուիլյամ Կովալչուկն է։ Ֆիլմի սցենարիստներն են՝ Ռոբերտ Մեյը և Մայքլ Էշները։

## Ռուսական տարբերակ
* Ռուդոլֆ եղնիկը - Տատյանա Վեսյոլկինա
* Սանտա Կլաուս - Անդրեյ Մարտինով
* Լիս Սլայլի - Բորիս Շուվալով
* Զոի - Վերոնիկա Սարկիսովա
* Պինգվին Ռիբլի - Նիկիտա Պրազավսկի
* Հայր Ռուդոլֆ - Վադիմ Անդրեևվ
* Գնոմ Դոգալ - Վյաչեսլավ Բարանով
* Դոներ - Դմիտրի Ֆիլիմոնով
* Արջ Լեոնարդ - Ալեքսանդր Ռիժկով
* Դենցեր - Անդրեյ Բարխուդարով
* Ուսուցիչ Ռուդոլֆ - Էլեոնորա Պլոխնիցկայա

## Ծանոթագրություններ

## Արտաքին հղումներ
* Ֆիլմը imdb.com կայքում
* Ֆիլմը rottentomatoes.com կայքում

Կատեգորիա:1990-ականների անգլերեն ֆիլմեր
Կատեգորիա:1998 մուլտֆիլմեր
Կատեգորիա:1998 ֆիլմեր
Կատեգորիա:Ամերիկյան մուլտֆիլմեր
Կատեգորիա:Մուլտֆիլմեր աղվեսների մասին
Օսկար Ռիդինգ

**Օսկար Ռիդինգ** (, ), գերմանացի ջութակահար և կոմպոզիտոր։

## Կենսագրություն
Սովորել է Նոր երաժշտական Ակադեմիայում, որը գտնվում է Բեռլինում, և Լայպցիգի կոնսերվատորիայում, որից հետո վերջնականապես տեղափոխվել է Վիեննա։ 1871 թվականին հրավիրվում է Հանս Ռիխտերի կողմից, որպես Բուդապեշտի օպերաի նվագախմբի կոնցերտմայստեր, որը ղեկավարել է մինչև 1904 թվականը, այնուհետև անցել է թոշակի Ցելում, որտեղ էլ մահացել է։

## Ստեղծագործություններ
Ռիդինգի ստեղծագործությունները գրված են ջութակի համար, դաշնամուրի կամ նվագախմբի նվագակցությամբ։ Նրան ավելի շատ համբավ բերել են իր պարզ և հասարակ կոնցերտները։ Ռիդինգի կոնցերտները դարձել են դասական օրինակ ջութակի մասնագիտական ուսուցման համար, որոնք կիրառվել են բազմաթիվ երկրներում, այդ թվում նաև Ռուսաստանում։

## Ծանոթագրություններ

## Արտաքին հղումներ
* Биография на английском
* Op. 35, Концерт для скрипки и фортепиано си-минор (1909)
* Op. 34, Концерт для скрипки и фортепиано Соль-мажор
* Op. 35, Концерт для виолончель и фортепиано Си-минор
* Op. 25, Концерт для скрипки и фортепиано Соль-мажор
* Op. 24, Концертино для скрипки и фортепиано Соль-мажор
* Op. 23, 2a Marcia Tzigana per violino e pianoforte
* Op. 21, Concertino in La minore in stile ungherese per violino e pianof

Կատեգորիա:Գերմանացի կոմպոզիտորներ
Կատեգորիա:Գերմանացի ջութակահարներ
Կատեգորիա:20-րդ դարի դասական կոմպոզիտորներ
Բուարեդոն

**Բուարեդոն** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Շրջանը՝ Ժոնզակ։

Համայնքի INSEE կոդ՝ 17052։

## Բնակչություն
Համայնքի բնակչությունը 2010 թվականին կազմում էր 684 մարդ։

## Տնտեսություն
2010 թվականի տվյալներով՝ աշխատունակ տարիքի 428 մարդկանցից (15-64 տարեկան) 306-ը տնտեսապես ակտիվ էին, 122-ը՝ ոչ ակտիվ (ակտիվության ցուցանիշը՝ 71,5 %, 1999 թվականին եղել է 65,0 %)։ 306 աշխատունակ բնակիչներից 266-ը աշխատում էին (143 տղամարդ և 123 կին), անաշխատանք էին 40-ը (21 տղամարդ և 19 կին)։
122 անգործունակ մարդկանցից 25-ը աշակերտներ կամ ուսանողներ էին, 53-ը՝ թոշակառու, 44-ը անաշխատունակ էին այլ պատճառներով։

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բուարեդոն 

Կատեգորիա:Ֆրանսիայի համայնքներ
Սիրո գործակից

**Սիրո գործակից**, 2015 թվականին «Կարգին ստուդիա»-ի և «Էսքիզ ստուդիա»-ի կողմից նկարահանված ռոմանտիկ կատակերգություն։
Ֆիլմի նկարահանումներն ավարտվել են 2015 թվականին, 2015 թվականի հոկտեմբերի 21-ին Մոսկվա կինոթատրոնում տեղի է ունեցել շնորհանդեսը, 2015 թվականի հոկտեմբերի 22-ից ցուցադրվել է կինոթատրոններում և 2016 թվականի մարտի 12-ին հեռաձարկվել է Արմենիա հեռուստաընկերության եթերում։

## Սյուժե
Երկու ընկերներ, որոնք ունեն համատեղ բիզնես, որոշում են գումար հայթայթել այն փրկելու համար։ Նրանք որոշում են անելանելի դրությունից դուրս գալու համար դիմել կանացի թենիսի մրցախաղին առնչվող խարդախության։ Թենիսիստուհիներից մեկին սիրահարված հերոսին, սակայն, ուզում են ամուսնացնել թաղային հեղինակություն Աղվանի դստեր՝ Փիրուզի հետ։ Ռոմանտիկ հերոսին հետապնդում, սիրահետում է Փիրուզը, նրա հայրը՝ Աղվանը, և վերջինիս կինը՝ Ժաննան, ով, ևս, փորձում է գայթակղել հերոսին։

## Դերերում
*
*
*
*
*

*
*
*
*
*
*
*
*
*

## Ծանոթագրություններ

## Արտաքին հղումներ
* 

Կատեգորիա:2015 ֆիլմեր
Կատեգորիա:Կատակերգություններ
Կատեգորիա:Հայերեն ֆիլմեր
Կատեգորիա:Հայկական ֆիլմեր
Նեֆերտիտիի կիսանդրի

**Նեֆերտիտիի կիսանդրի**, ամառնական ոճի և ընդհանրապես հին եգիպտական արվեստի ամենահայտնի ստեղծագործություններից մեկը, Նեֆերտիտիի ոճավորված դիմաքանդակն է, որը փարավոն-հեղափոխող Էխնաթոնի կինն էր, որն իշխում է Հին Եգիպտոսում մ.թ.ա 1351-1334 թվականներին։

Նեֆերտիտիի կիսանդրին հայտաբերվել է 1912 թվականի դեկտեմբերի 6-ին, Թել Էլ Ամառնայում՝ Հին Ահեհատոն քաղաքի պեղումների ժամանակ, որոնք տեղի էին ունենում Գերմանական արևելյան հանրության հովանավորությամբ, գերմանացի եգիպտագետ՝ Լյուդվիգ Բորհարդտի ղեկավարությամբ։ Կիսանդրին տասնյակ մյուս քանդակների հետ հայտնաբերել են Հին Եգիպտոսի քանդակագործ Թութմոսի տան սենյակներից մեկում, որը քանդակում էր Էխնաթոն փարավոնին և նրա մերձավորներին։

1913 թվականին Նեֆերտիտիի կիսանդրին տեղափոխվել է Գերմանիա և պահվել է Ջեյմս Սիմոնի՝ Գերմանական արևելյան հանրության երկրորդ գանձապահի և խոշոր ձեռնարկատիրոջ տանը, որն անձամբ էր հովանավորում այդ պեղումները։ 1920 թվականին Ջեյմս Սիմոնը քանդակը նվիրեց Բեռլինի Առաջավոր Ասիայի թանգարանին։ Առաջին անգամ Նեֆերտիտիի դիմաքանդակը ցուցադրվել է 1924 թվականին Թանգարանային կղզու Նոր թանգարանում՝ կառուցված հատուկ եգիպտական հավաքածուների համար։ Պատերազմի տարիներին Նեֆերտիտիի կիսանդրին մյուս մշակութային արժեքների հետ պահվում էր զենիտային աշտարակի բունկերում և աղի հանքում։ Պատերազմից հետո ցուցադրվել է Արևմտյան Բեռլինում և 2009 թվականին վերջնականապես վերադարձել է Թանգարանային կղզի՝ վերականգնված Նոր Թանգարանի ցուցադարան։ Նեֆերտիտիի կիսանդրին պաշտոնապես պատկանում է Պռուսական մշակութային ժառանգության ֆոնդին, այնուամենայնիվ, Եգիպտոսը, ի դեմս մշակույթի նախարարության իր աշխատակիցների, շարունակում է պնդել, որ քանդակի՝ Գերմանիայում գտնվելը անօրինական է, և պետք է վերադարձվի Եգիպտոս։

Կիսանդրին կազմված է կրաքարից և պատված է գիպսաանհիդրիտային խառնուրդով և ներկված վեց գույնով։ Ձախ ակնակապիճը դատարկ է։ Մասնագետների տեսակետները, ձախ աչքի բացակայության վերաբերյալ, բավականին տարբեր են։ Քանդակը իրենից ներկայացնում է թագուհու կատարելացված պատկերը, նրա դեմքը լիովին համաչափ է։ Ըստ խորհրդային եգիպտագետ Միլիցա Մատյեի, Նեֆերտիտիի կիսանդրիում «ապշեցուցիչ է դիմագծերի ժլատ ընտրությունը՝ անհրաժեշտ քանդակի արտահայտչության համար, այդ նրբությունը, որը և ամբողջ ստեղծագործությանը հաղորդում է իրական կենսականություն»։

Նեֆերտիտիի բազմերանգ դիմաքանդակի հիանալի պահպանվածությունը, այն հայտնաբերող գիտարշավի ղեկավարի անձի անորոշությունը, որը չունի ճշգրիտ բացատրություն քանդակի ձախ աչքի բացակայության վերաբերյալ, կասկածներ են հարուցել նրա իրական լինելու վերաբերյալ, և 20-րդ դարի վերջում և 21-րդ դարի սկզբում մի քանի հետազոտողներ 1912 թվականին Նեֆերտիտիի կիսանդրու կեղծվելու մասին տեսություններ առաջ քաշեցին, որոնք մերժվում և հերքվում են պաշտոնական գիտության կողմից։

## Ծանոթագրություններ

Կատեգորիա:Հնագիտական նմուշներ
Կատեգորիա:Հին Եգիպտոսի արվեստ
Բալանզակ

**Բալանզակ** (), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Սոժոն կանտոնի կազմի մեջ։ Շրջանը՝ Սենտ։
Համայնքի INSEE կոդ՝ 17030։

## Բնակչություն
Համայնքի բնակչությունը 2010 թվականին կազմում էր 510 մարդ։

## Տնտեսություն
2010 թվականի տվյալներով՝ աշխատունակ տարիքի 311 մարդկանցից (15-64 տարեկան) 239-ը տնտեսապես ակտիվ էին, 72-ը՝ ոչ ակտիվ (ակտիվության ցուցանիշը՝ 76.8 %, 1999 թվականին եղել է 66.4 %)։ 239 աշխատունակ բնակիչներից 216-ը աշխատում էին (119 տղամարդ և 97 կին), անաշխատանք էին 23-ը (10 տղամարդ և 13 կին)։ 72 անգործունակ մարդկանցից 16-ը աշակերտներ կամ ուսանողներ էին, 24-ը՝ թոշակառու, 32-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բալանզակ 

Կատեգորիա:Ֆրանսիայի համայնքներ
Գեղեցկուհին և հրեշը։ Հրաշալի Սուրբ ծնունդ

**«Գեղեցկուհին և հրեշը։ Հրաշալի Սուրբ ծնունդ» ** (), մուլտֆիլմ։ Ֆիլմի պրեմիերան տեղի է ունեցել 1997 թվականի նոյեմբերի 11-ին։ Ֆիլմի ցուցադրումներից ստացվել է 180 միլիոն դոլար եկամուտ։ Ֆիլմի ռեժիսորը Էդին Նայտը։

## Դերերում
* Պեյջ ՕՀարա - Բելլ
* Ջերի Օրբախ - Լյումեր
* Դևիդ Ստայերս - Կոգսվորտ
* Անժելա Լեսբերի - Մադամ Պոտ
* Թիմ Կառի - մաեստրո Ֆորտե
* Բերնադետ Պիտերս - Անժելիկա
* Պոլ Ռուբենս - Պիկոլո
* Ֆրենկ Ուելպեր - Ֆիլիպ

### Ռուսական տարբերակ
* Բելլ - Օլեգ Կուլիկովիչ
* Լյումեր - Վիկտոր Կոստեցկի
* Կոգսվորտ - Իգոր Շիբանով
* Մադամ Պոտ - Ելենա Դրիացկայա
* Ֆորտե - Անդրեյ Տենետկո
* Անժելիկա - Յուլիա Ռուդինա
* Պիկոլո - Իգոր Մոսյուկ

## Ստեղծագործությունների ցանկը
Մուլտֆիլմի սաունդթրեքը թողարկվել է 1997 թվականի սեպտեմբերի 9-ին։
# We Wish You A Merry Christmas
# Do You Hear What I Hear
# O Come, O Come, Emmanuel/Joy To The World
# O Christmas Tree
# The First Noel
# What Child Is This
# The Twelve Days Of Christmas
# Silent Night
# Belle's Magical Gift
# Fife's Yuletide Theme
# The Enchanted Christmas Finale

## Ծանոթագրություններ

## Արտաքին հղումներ
* Ֆիլմը imdb.com կայքում
* Ֆիլմը rottentomatoes.com կայքում

Կատեգորիա:1990-ականների անգլերեն ֆիլմեր
Կատեգորիա:1997 մուլտֆիլմեր
Կատեգորիա:1997 ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Ամանորը Բուլղարիայում

**Ամանորը Բուլղարիայում**, տոն, որը Բուլղարիայում՝ ըստ Գրիգորյան օրացույցի, նշվում է դեկտեմբերի 31-ի գիշերը, լույս հունվարի 1-ին։ Բուլղարիայում Նոր Տարին ավանդության համաձայն նշում են տունը։ Եթե տանը կա երեխա, ապա նա կանգնում է Նոր Տարվա տոնածառի մոտ և հյուրերի համար Նոր Տարվա երգեր է երգում։ Չնայած նրան, որ Բուլղարիան ուղղափառ երկիր է, Նոր տարին այնտեղ նշում են Գրիգորյան օրացույցի ժամանակագրությամբ, ի տարբերություն Ռուսաստանի։

## Տոնի բնութագրում
Նոր Տարվա նախաշեմին Բուլղարիայում նշվում է Սուրբ Բարսեղ Կեսարացիի տոնը կամ ավելի հայտնի է այն ինչպես «Սուրվակի»։ Որպեսզի Բուլղարիայում մարդիկ նշեն Նոր տարին, նրանց մոտ ընդունված է ամբողջովին նոր շորեր հագնել։

## Նոր տարվա ընթրիք
Ինչպես Ռուսաստանում այնպես էլ Բուլղարիայում համարվում է, որ որքան հարուստ է Նոր Տարվա ընթրիք, այնքան հարուստ կլինի տարին։ Բուլղարիայում կա մի ավանդույթ, որ Նոր Տարվա նախաշեմին սեղանի կենտրոնում դնում են մի բոքոն հաց, որում դնում են մետաղադրամ։ Հետո հացը կտրում են և ամեն մի ընտանիքի անդամ որոնում է իր կտորում մետաղադրամը։ Գտնողին հաջողությունը ուղեկից կլինի մի ամբողջ եկող տարի։ Ավանդական կերակուրը բուլղարական Նոր տարում Բուլղարական Բանիցան է (պանրով կարկանդակ)։
 
## Խաղեր
Բուլղարիայում կա ավանդույթ Նոր Տարվա սեղանի համար անակնկալ կանխատեսումները պահել տորթերում կամ կարկանդակներում։ Սեղանում դրվում է կարկանդակ, որում դրված են թղթիկներ ցանկություններով։ Այստեղ ցանկանում են և՛ առողջություն, և՛ հաջողություն, և՛ սեր, և ձեռքբերումներ։ Ամբողջ ընտանիքը ծիծաղում է, երբ իննսունամյա պապիկին ընկնում է «սեր», իսկ փոքրիկ երեխային՝ «հաջողություն աշխատատեղում»։

գուշակություններ են անում իրենց կողակցի համար կապելով մատանուն թել, որի մի ծայրը կապում են թփից։ Բուլղարացիների մոտ նաև ընդունված է մատանիներով թակել իրար, ճիշտ այնպես, ինչպես Ռուսաստանում՝ բաժակներով։

## Համբույր մթության մեջ
Բուլղարիայում Ամանորի կապակցությամբ, երբ թակում են ժամերը, ամանդաբար 3 րոպեով լույսերը անջատվում են համբույրների համար։ Երբեմն բուլղարացինեևը նաև հայտարարում են մրցույթ՝ որ զույգը առավել երկար կհամբուրվի։ Այդպիսի գործողությունը անխտիր արտահայտում է սեփական սիրո, երջանկության և հաջողության ցանկությունը նոր տարվա ընթացքում։

## Արտաքին հղումներ
* Видео рассказ про Новый год и Рождество в Болгарии
* Новый Год в Болгарии
* Новый Год в Софии

Կատեգորիա:Ամանորն աշխարհում
Կատեգորիա:Բուլղարիայի տոներ
Պոմպեյ (Սան Պաուլու)

**Պոմպեյ** (), մունիցիպալիտետ Բրազիլիայում, մտնում է Սան Պաուլու նահանգի կազմի մեջ։ Բնակչությունը կազմում է 18 862 մարդ 2006 թվականի դրությամբ։ Տարածքը կազմում է 786,406 կմ²։ Բնակչության խտությունը կազմում է 24,0 մարդ/կմ²։

## Պատմություն
Քաղաքը հիմնադրվել է 1928 թվականի սեպտեմբերի 17-ին։

## Արտաքին հղումներ
* Պաշտոնական էջ
* Վիճակագրություն

Կատեգորիա:Բրազիլիայի բնակավայրեր
Կատեգորիա:Սան Պաուլու նահանգի բնակավայրեր
Դեյվիդ Շվիմմեր

**Դեյվիդ Լոուրենս Շվիմմեր** (, ), ամերիկացի թատրոնի, կինոյի և հեռուստատեսության դերասան, ռեժիսոր, պրոդյուսեր և կատակերգու։ Հանդիսատեսին առավել հայտնի է «Ընկերներ» սիթքոմում Ռոս Գելլերին մարմնավորելու, ինչպես նաև՝ «Մադագասկար» անիմացիոն եռապատումում Մելմանին հնչյունավորելու համար։

Ծնվել է Նյու Յորքում, 2 տարեկան հասակում ընտանյոք հանդերձ տեղափոխվել է Լոս Անջելես։ Դերասանական առաջին փորձերը կատարել է Բևեռլի Հիլզի ավագ դպրոցում։ 1988 թվականին ավարտել է Հյուսիսարևմտյան համալսարանը՝ թատերական արվեստի և բեմական խոսքի բակալավրի աստիճանով։

Շվիմմերի մասնակցությամբ այլ հայտնի ֆիլմերից են «Ուրիշի թաղումը» (1996), «Համբուրելով հիմարին» (1998), «Վեց օր, յոթ գիշեր» (1998), «Ընդունակ աշակերտը» (1998), «Մաս առ մաս» (2000) և այլն։

## Ֆիլմագրություն

## Ծանոթագրություններ

## Արտաքին հղումներ

* Էջը IMDb կայքում

Կատեգորիա:1966 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կատակերգուներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Նոյեմբերի 2 ծնունդներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ կատակերգուներ
Բրազիլիա ՖԱ

**«Բրազիլիա»**, Բրազիլիական ֆուտբոլային ակումբ։ 2010 թվականին ակումբը խաղացել է D շարք Բրազիլիայում։

## Պատմություն
Ակումբը հիմնադրվել է 1975 թվականի հունիսի 2-ին, տնային խաղերը անցկացնում է «КАВЕ» մարզադաշտում։ «Բրազիլիա»-ն, 8 անգամ հաղթել է չեմպիոնատում։

## Նվաճումներ
* **Չեմպիոն [[Բրազիլիական լիգա]]** (8)։ 1976, 1977, 1978, 1980, 1982, 1983, 1984, 1987
* **Հաղթող [[Կենտրոնական արևմտյան գավաթ]]** (1)։ 1984

## Հայտնի ֆուտբոլիստներ

* Վաշինգտոն
* Դիլ
* Դիմբա
* Պաուլո Վիտոր
* Էդմար

Կատեգորիա:Բրազիլական ֆուտբոլային ակումբներ
Կատեգորիա:1975 հիմնադրումներ
Screamworks: Love in Theory and Practice

**Screamworks: Love in Theory and Practice**, յոթերորդ ստուդիական ալբոմը ֆիննական «HIM» ռոք խմբի։ Թողարկվել է «Sire Records» լեյբլում։ Մեծ Բրիտանիայում և Ֆրանսիայում ալբոմը թողարկվել է 2010 թվականի փետրվարի 8-ին, իսկ Ամերիկայում փետրվարի 9-ին։ Ճապոնիայում և Գերմանիայում թողարկվել է փետրվարի 10-ին և փետրվարի 12-ին։ Ալբոմի բոլոր կոմպոզիցիաները գրվել են Վիլե Վալոյի կողմից։

### Միջազգային տարբերակ

### Baudelaire in Braille (Acoustic Bonus Disc)

## Ձայնագրման մասնակիցներ
* Վիլե Վալո — վոկալ, ակուստիկ կիթառ
* Լինդե Լինդստրյոմ — կիթառ, ակուստիկ կիթառ
* Միգե Պանանեն — բաս կիթառ, բեկ վոկալ
* Էմերսոն Բյորտոն — բեկ վոկալ
* Գաս Լիպստիկ (Միկա Կարպինեն) — հարվածային

## Դիագրամներ

## Ծանոթագրություններ

Կատեգորիա:2010 ալբոմներ
Հրեշտակները երգում են

**Հրեշտակները երգում են**, 2013 թվականին հեռարձակված Ամանորյա ընտանեկան դրամա է։ Ֆիլմը վերցված է Թուրք Պիպկինի 1999 թվականի «Երբ հրեշտակները երգում են» նովելից։ Ֆիլմի ռեժիսորն է Թիմ ՄաքՔանլիսը և դերակատարներն են Հարի Կոնիքը, Քոնի Բրիթոնը, Չենդլեր Կենտեբերին, Ֆիոնուլա Ֆլենեգենը, Լայ ԼովեթըՎիլի Նելսոնը և Քրիս Քրիսթոֆերսոնը։

## Սյուժե
Ֆիլմի գլխավոր հերոսը պատմության դասախոս Մայքլն է (Հարի Կոնիք)։ Նա երեխա ժամանակ շատ էր սիրում Ամանորը, բայց ողբերգական վթարի պատճառով նրա տոնի հոգին փշրվում է։ Մեծանալով նույնպես նա չի կարողանում գտնել Ամանորյա ուրախությունը։ Բայց քանի որ նա տղան նույնպես կանգնած էր ողբերգության առջև, նա ստիպված էր կրկին գտնել տոնի հոգին։ Նա հանդիպում է Նիք անունով մի մարդու, ով տալիս է նրան մի նվեր, որը օգնում է Մայքլին կրկին գտնել Ամանորյա ուրախությունը։

## Դերերում
* Հարի Կոնիքը՝ Մայքլ Ուալքերի դերում
* Քոնի Բրիթոնը՝ Սյուզան Ուալքրի դերում
* Չենդլեր Կենտեբերին՝ Դեյվիդ Ուալքերի դերում
* Ֆիոնուլա Ֆլենեգենը՝ Միայի դերում
* Լայլ Լովեթը՝ Գրիֆինի դերում
* Վիլի Նելսոնը՝ Նիքի դերում
* Քրիս Քրիսթոֆերսոնը՝ գնդապետի դերում

## Սաունդթրեք
**Երգերի ցանկ**

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2012 դրամա ֆիլմեր
Կատեգորիա:2013 դրամա ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան վեպերի էկրանավորումներ
Կատեգորիա:Սուրբծննդյան ֆիլմեր
Կատեգորիա:2012 ֆիլմեր
Կատեգորիա:Տեխասում նկարահանված ֆիլմեր
Ջրային կուլտուրաներ

[մինի|256px|[Ձկնաբուծարան Հայաստանում]]

**Ջրային կուլտուրաներ**, **ջրագործություն**, **ակվակուլտուրա**, վերահսկվող պայմաններում ջրային օրգանիզմների (ձկներ, խեցգետնանմաններ, փափկամարմիններ, ջրային բույսեր) բուծման պրակտիկաների ամբողջություն։ Ներառում է քաղցրաջրային և աղաջրային պոպուլյացիաների աճեցումը՝ հակադրվելով կոմերցիոն ձկնորսությանը, որն իրենից ներկայացնում է միայն վայրի պայմաններում ձկների զանգվածային որսը։ Պարզունակ ձկնորսության նկատմամբ ունի նույն արդիականացնող նշանակությունը, ինչը ժամանակին ունեցել է գյուղատնտեսությունը՝ պարզունակ որսորդության ու հավաքչության նկատմամբ։

Հանդիսանում է մեծ տեմպերով աճող արդյունաբերություն՝ ահռելի դերակատարում ունենալով ձկնամթերքների հանդեպ առկա համաշխարհային մեծ պահանջարկի բավարարման հարցում։ Արդյունաբերության վերելքը պայմանավորված է անվտանգ և մատչելի սննդի հանդեպ հանրային պահանջի աճով, ինչպես նաև կոմերցիոն ձկնորսության ոլորտում առկա գերորսով և ջրերի աղտոտվածությամբ։

Ենթատեսակներից են համարվում ձկնաբուծությունը, խեցգետնաբուծությունը, ոստրեբուծությունը, ջրիմուռաբուծությունը, ծովաբուծությունը (մարիկուլտուրա) և դեկորատիվ ձկնապահությունը։ Հիբրիդային եղանակներից է ակվապոնիկան, որի դեպքում համադրվում են ակվակուլտուրան և հիդրոպոնիկան (բույսերի աճեցումն առանց հողի)՝ ջրային միջավայրում բույսերի աճեցման համար որպես օրգանական պարարտանյութ օգտագործելով ձկների արտաթորանքը։

## Ծանոթագրություններ

## Արտաքին հղումներ
* Էջը DMOZ ցանցում 

Կատեգորիա:Ձկնաբուծություն
Կատեգորիա:Ջրատնտեսություն
Պետական մեղադրող

**Պոտական մեղադրող**, անձ, որը պետության անունից դատարանում պաշտպանում է մեղադրանքը։ Մեղադրանքի պաշտպանությունը օրենքի ճշգրիտ և միատեսակ կատարման նկատմամբ պետական հսկողության ձևերից է։

## Պարտականություններ
Պետական մեղադրողը մասնակցում է ապացույցների հետազոտմանը, եզրակացություններ է տալիս դատական քննության ընթացքում ծագող հարցերով, հանդես է գալիս հայտարարություններով կամ կատարում միջնորդություն, մեղադրանքի հիմնավորվածության, օրենքի կիրառման, պատժամիջոցի ու չափի, այլ հարցերի վերաբերյալ հայտնում իր նկատառումները։

Դատաքննությունն ավարտվելուց հետո, դատական վիճաբանությունների փուլում, պետական մեղադրողն իր ճառում վերլուծում է գործի բոլոր հանգամանքները՝ զգալի տեղ հատկացնելով հանցագործությունների պատճառների ու դրանց կատարմանը նպաստող պայմանների պարզաբանմանը, դրանց վերացման ուղղությամբ անհրաժեշտ միջոցառումների իրականացման հարցերին։

Եթե պետական մեղադրողը համոզվում է, որ դատաքննության տվյալներով չի հաստատվում ամբաստանյալին առաջադրված մեղադրանքը, պարտավոր է հրաժարվել՝ դատարանին ներկայացնելով շարժառիթները։ Սակայն մեղադրանքից պետական մեղադրողի հրաժարումը դատարանին չի ազատում գործի քննությունը շարունակելու և ամբաստանյալի մեղավորության հարցը ըստ էության լուծելու պարտականությունից։

## Տարբեր երկրներում
Կապիտալիստական պետություններում պետական մեղադրանքը պաշտպանում են քրեական գործեր քննող տարբեր պաշտոնյաներ։

ԱՄՆ գերագույն դատարանում կարևորագույն գործերով պետական մեղադրանքը պաշտպանում է *գլխավոր աթոռնին* (State's Attorney – արդարադատության նախարարության ղեկավարը, գլխավոր դատախազը), մյուս ֆեդերալ դատարաններում՝*աթոռնին* (attorney – փաստաբան, պետական մեղադրողի կամ պաշտպանի պարտականություններ կատարող պաշտոնատար անձ)։

Մեծ Բրիտանիայում պետության շահերը շոշափող գործերով պետական մեղադրանքը պաշտպանում է *հանրային հետապնդման դիրեկտորը*, ինչպես նաև այլ պաշտոնատար անձինք։

Ֆրանսիայում, Շվեյցարիայում, Գերմանիայում, Բելգիայում, Մեքսիկայում, Վենեսուելայում և այլ երկրներում պետական մեղադրանքը պաշտպանում է դատախազը։

ԽՍՀՄ-ում և սոցիալիստական մյուս երկրներում որպես պետական մեղադրող դատարանում հանդես են եկել *դատախազը, նրա տեղակալներն ու օգնականները։*

## Տես նաև
* Դատախազ
* Դատախազություն
* Ռուսաստանի Դաշնության դատախազություն

Կատեգորիա:Իրավունք
Հրաձգություն Սան Բերնարդինոյում

**Հրաձգություն Սան Բերնարդինոյում**, ԱՄՆ Կալիֆորնիա նահանգի Սան Բերնարդինո շրջանի սահմանափակ հնարավորություններով անձանց կենտրոնում 2015 թվականի դեկտեմբերի 2-ին տեղական ժամանակով ժամը 11:17-ին կայացած զանգվածային հրաձգությունն է։ Ահաբեկչության արդյունքում 31 մարդ է տուժել, որոնցից 14-ը մահացել են, 17-ը վիրավորվել.։ Ըստ նախնական տեղեկություների ահաբեկիչները հրացաններով զինված երեք հոգի են եղել, ովքեր ամենագնաց ավտոմեքենայով լքել են դեպքի վայրը։ Հարձակումը տեղի է ունեցել Հաշմանդամություն ունեցող անձանց միջազգային օրվա նախօրեին, որը տոնվում է ամեն տարի դեկտեմբերի 3-ին։

## Առաջին արձագանքները
Առաջինը իրադարձությանը անդրադարձել է իրադարձությանը հրշեջ վարչությունը իր Թվիթերի էջում՝ հայտնելով, որ արտակարգ իրավիճակ է Վաթերման Ավենյույի 1300 թաղամասում, և որ ոստիկանությունը արդեն աշխատում է ու Վաթերման Ավենյուի և Փարկ Սերքլ Դրայվ հարակից տարածքները փակ է և վարորդներին կոչ են անում խուսափել այդ տարածքից։

## Դեպքի վայր
Ահաբեկչոթյունը տեղի է ունեցել Ինլանդ Ռեգիոնալ կենտրոն (), շահույթ չհետապնդող կազմակերպությունում, որտեղ սպասարկում են մտավոր խնդիրներ ունեցող անձանց։ Կազմակերպությունը գտնվում է Հարավային Վաթերման Ավենյու 1365։

## Ոստիկանության գործողություններ
Ոստիկանությունը և հատուկ ստորաբաժանումները շրջապատել են շենքը և տարհանել են մարդկանց։ Հայտնի է, որ հարձակվողներից մեկը ունեցել է կիսաավտոմատ հրազեն։ Դաշնային հետախուզական բյուրոն և Լոս Անջելեսի հակաահաբեկչական ստորաբաժանումը վերահսկել են իրադարձությունը։ Իրավապահները հետապնդել են սև ամենագնաց ավտոմեքենային, որը հեռացել էր հրաձգության վայրից։ Փոխհրաձգություն է տեղի ունեցել, ինչի արդյունքում սպանվել են կասկածյալներից երկուսը՝ տղամարդ և կին, ևս մեկ կասկածյալ ձերբակալվել է։

## Զոհեր և տուժածներ
Տուժածներին տեղավորել են մոտակա երկու բժշկական կենտրոններում։ Զոհվել է 16 մարդ, այդ թվում նաև երկու ահաբեկիչ։

## Հարձակվողներ
Հրաձգությունը կազմակերպել էր Սայեդ Ռիզվան Ֆարուկ () և Թաշֆին Մալիկ () ամուսնական զույգը։ Ոստիկանությունը նրանց հետապնդելով ոչնչացրել է։

ԱՄՆ քաղաքացի 28-ամյա Սայեդ Ռիզվան Ֆարուկը հինգ տարի աշխատել է Սան Բերնարդինո շրջանի առողջապահության վարչությունու սնդնդի տեսուչ։ Կինը 27-ամյա Թաշֆին Մալիկն էր։ Զույգն ամուսնացած էր և ունեին 6 ամսական դուստր։ Ըստ ազգականների և աշխատակիցների Ֆարուկը հանգիստ, քաղաքավարի և բարեպաշտ մուսուլման է եղել։ Ֆարուկն ու Մելիկը հանդիպել են համացանցում, և ամուսինը գնացել է կնոջ ետևից Սաուդյան Արաբիա։

## Ծանոթագրություններ


Կատեգորիա:2010-ականների ահաբեկչական գործողություններ
Կատեգորիա:2015 ահաբեկչություններ
Կատեգորիա:Ահաբեկչություն
Ռակովսկու անվան ռազմական ակադեմիա

**Ռակովսկու անվան ռազմական ակադեմիա** (), Բուլղարիայի ամենահին բարձրագույն ռազմական կրթական հաստատությունը, որը գտնվում է Սոֆիայում։ Կառույցը կրում է բուլղարացի հեղափոխական Գեորգի Ռակովսկու անունը։

## Պատմություն
Հիմնադրվել է 1912 թվականի մարտի 1-ին Բուլղարիայի ազգային ժողովի որոշմամբ, բացվել է 1915 թվականի հունվարի 4-ին, բացման ձգձգումները կապված են եղել Բալկանյան պատերազմի հետ։

մինի|200px|ձախից|Ռազմական տոնահանդես Սոֆիայում, Բուլղարիա, 1923

Հիմնադրման պահից կառույցը եղել է Բուլղարիայի ռազմական հրամանատարների և անձնակազմի կրթման և վերապատրաստման, ազգային անվտանգության և ռազմագիտության գլխավոր և առաջնային հաստատությունը։ Տարեկան ունենում է 1500 սպա և քաղաքացիական շրջանավարտներ, ակադեմիայում դասավանդում են 148 որակավորված մասնագետներ։ Ակադեմիան ղեկավարում է Միկտո Պետկովը։

Հայտնի շրջանավարտների շարքում են Պետկո Իոտովը և գեներալ Զլատան Ստոյկովը։

## Ծանոթագրություններ

## Արտաքին հղումներ
* Պաշտոնական կայքը 
* Պատմական լուսանկարներ ռազմական ակադեմիայից

Կատեգորիա:Բուլղարիայի բարձրագույն ուսումնական հաստատություններ
Կատեգորիա:1912 հիմնադրումներ Բուլղարիայում
Կատեգորիա:1912 հիմնադրված կրթական հաստատություններ
Օլեգ Պեշկով

**Օլեգ Անատոլևիչ Պեշկով** (3 օգոստոս 1970, Կոսիխա, Ալթայի երկրամաս, ՌԽՖՍՀ — 24 նոյեմբեր 2015, Թուրքմենական լեռներ, Սիրիա), ռուս ռազմական օդաչու, փոխգնդապետ, Ռուսաստանի ազգային հերոս (հետմահու)։

## Կենսագրություն
Ծնվել է 1970 թվականի օգոստոսի 3-ին Ալթայի երկրամասի Կոսիխա գյուղում։ Որոշ ժամանակ անց ընտանիքը տեղափոխվել է Ուստ-Կամենագորսկ (Արևելյան-Ղազախստանյան մարզ), որտեղ Օլեգը 1985 թվականին ավարտել է 8-ամյա դպրոցը։

1987 թվականին նա գերազանցությամբ ավարատել է Եկատիրինբուգի Սուվորովյան ռազմական ինստիտուտը, 1991 թվականին ոսկե մեդալով ավարտել է Խարկովի բարձրագույն ավիացիոն ինստիտուտը։

Ինստիտուտից հետո սկսել է ծառայությունը որպես օդաչու Միգ-21-ի վրա Կանտում (Ղրղզստանի ԽՍՀ), այնուհետև տարբեր ռազմական հաստատություններում։ Ծառայության ընթացքում յուրացրել է հինգ տեսակի օդանավ։ Թռչել 1750 ժամ։ Բանակային դասակարգումը՝ Ռազմական օդաչու-դիպուկահար։ Վերջին թռիչքի ժամանակ, նրա վարած Սու-24 օդանավը խոցվել է թուրքական F-16 կործանիչի կողմից։ Պեշկովը սպանվել է պարաշյուտով իջնելու ժամանակ ցամաքից արձակած կրակոցների հետևանքով։ ՌԴ նախագահ Վլադիմիր Պուտինի հրամանով նրան հետմահու շնորհվել է Ռուսաստանի ազգային հերոսի կոչում։

## Ծանոթագրություններ

Կատեգորիա:Ռուս օդաչուներ
Կատեգորիա:Ռուսաստանի Դաշնության հերոսներ
Ուռեկան

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Ուռեկան**, գյուղական համայնք Արցախի Հանրապետության Քաշաթաղի շրջանում։ Տեղաբաշխված է հանրապետության հարավարևմտյան հատվածում, Բերձոր շրջկենտրոնից գտնվում է 40 կմ հեռավորության վրա, իսկ մայրաքաղաք Ստեփանակերտից՝ 90 կմ հեռավորության վրա։

## Աշխարհագրություն
Համայնքը հարթավայրային է, ունի 3231.0 հա տարածք, որից 1621.2 հա գյուղատնտեսական նշանակություն, 1511.9 հա անտառային հողեր։ Ուռեկան համայնքի սահմանային գոտով հոսում է Հագարի գետը։ Համայնքի տարածքով անցնում է «Ուռեկան-Այգեհովիտ» ոռոգման ջրատարը։

Բնակավայրի տարածքում խմելու ջրի համար առկա են թվով 19 գործող անհատական ջրհորներ։ Խմելու ջրի նպատակով օգտագործում են նաև Հակարի գետի ջուրը։

## Պատմություն
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։

## Բնակչություն
2015 թվականին Ուռեկան համայնքի բնակչության թվաքանակը կազմում է 168 մարդ, կա 45 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ` անասնապահությամբ և հողագործությամբ։

## Հասարարակական կառույցներ
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում էին 35 աշակերտներ։

## Ծանոթագրություններ

Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Կատեգորիա:Քաշաթաղի շրջանի համայնքներ
Պետական մարմիններ

**Պետական մարմիններ**, իշխանությամբ օժտված կազմակերպություններ, որոնք մշակում և իրականացնում են պետության քաղաքականությունը։

Պետական մարմինների շարքին են դասվում՝
* *պետական իշխանության մարմինները (բարձրագույն և տեղական) ․*
::պառլամենտ
::պետության գլուխ
::կառավարություն
::տեղական ինքնավարության մարմիններ
* *պետական կառավարման մարմինները՝*
::կառավարություն
::նախարարություններ
::այլ գերատեսչություններ
::կառավարման տեղական մարմիններ
* *[[արդարադատության մարմիններ]]ը*
* *[[դատախազություն|դատախազության մարմինները]]։*
Ըստ կազմավորման մեթոդների տարբերում են
# նշանակովի պետական մարմիններ
# ընտրովի պետական մարմիններ
Ըստ որոշումներ ընդունելու կարգի տարբերվում են՝
# կոլեգիալ պետական մարմիններ
# միանձնյա պետական մարմիններ
Ըստ լիազորությունների տարբերում են՝
# ընդհանուր պետական մարմիններ
# հատուկ (ճյուղային) իրավասության պետական մարմիններ
Ըստ գործունեության բնագավառի տարբերում են՝
# կենտրոնական պետական մարմիններ
# տեղական պետական մարմիններ։

Կատեգորիա:Իշխանություն
Կատեգորիա:Հասարակագիտություն
Կատեգորիա:Պետական կառույցներ
Կատեգորիա:Պետական մարմիններ
Կատեգորիա:Պետություն
Կատեգորիա:Քաղաքականություն
Շուշու

**Շուշու** կամ **Հասան Ալլա Ալ-Դին** ()՝ լիբանանցի, կատակերգական թատրոնի արվեստագետ։ Լիբանանի ազգային թատրոնի հիմնադիրներից մեկն է։ Մասնակցել է բազմաթիվ թատերական ներկայացումների և հեռուստատեսային հաղորդումների։

## Կենսագրություն
Հասան Ալլա Ալ-Դինը (Շուշու) ծնվել է 1939 թվականին՝ Բեյրութում, և մահացել է 1975 թվականի հունվարին, քաղաքացիական պատերազմի սկզբին։ Ուներ ոչ սյուրռեալիզմ գաղափարներ, իրական և ներկա երազանքներ։

Հասան Ալլա Ալ-Դին իր թատերական կարիերան սկսեց սիրողական երիտասարդների խմբում և 1965 թվականին ծանոթանալով արվեստագետ Մուհամմեդ Շամելի հետ (ում աղջկա հետ ամուսնացավ), կարողացավ հասնել հեռուստատեսություն և ռադիո։
Շուշուն տարբերվում էր իր ցինիկ երեխայական ձայնով, երկար բեղերով և նիհար մարմնով։ Գլխին միշտ լինում էր գլխարկ կամ ֆես, հագնում էր անհամատեղելի հագուստներ և անսովոր շարժումներ էր անում։

## Ազգային թատրոնը
1965 թվականին Շուշուն Նիզար Միքաթիի հետ հիմնադրել է ազգային թատրոնը և դարձել է նրա մշտական աստղը։ Առաջին փուլում (1965-1970 թթ.) Նիզար Միքաթին նրա հիմնական գործընկերն էր (որպես ռեժիսոր և հեղինակ) և երկրորդ փուլը (1970-1975 թթ.) խումբը կազմելու և թատրոնի հանդիսատեսներ ապահովելու հիմնական փուլն էր։ Շուշուի խմբում ներառվել էր մի շարք դերասաններ, որոնք մինչև հիմա հիշվում են Լիբանանում։ Շուշուն աշխատել է բազմաթիվ արվեստագետների հետ, որոնցից են՝ Իբրահիմ Մարաաշլի, Մաժետ Աֆյունի, Ամալյա Աբի Սալեհ, Ամալյա Ալ-Արիս, Շաֆիք Հասան, Մարսել Մարինա, Ֆրյալ Քարիմ և այլն… Նա դուր է եկել Եգիպտոսի հասարակության իր դերով «Երջանկության հյուրանոցը» ֆիլմում, որտեղ նա մասնակցել է մի շարք արվեստագետների հետ՝ Ահմեդ Ռամզի, Աբդ Ալ-Մունեմ Իբրահիմ, Շամս Ալ-Բարուդի և Իբրահիմ Մարաաշլի։

## Գործերը
### Թատրոնում
* Շուշու
* Բժիշկ Շուշուն
* Շուշուն և թռչունները
* Ագահը
* Փեսա Շուշուն
* Հարևանների պատը
* Շուշուն և կատուն
* Վերև և ներքև
* Ստի երկար պարանը
* Ա՜խ, մեր երկիրը
* Բարության կայանը

### Կինոթատրոնում
* Շուշուն և միլիոնը
* Երջանկության արկածները
* Մահից հետո խաղաղություն
* Իմ գեղեցիկ տիկինը
* Երջանկության հյուրանոցը

### Հեռուստատեսությունում
* Ով տնօրեն
* Երկար ճամփորդությունը

### Ռադիոյում
* Կատակերգական էքիզներ

## Արտաքին հղումներ
* قاعدة بيانات الأفلام العربية: حسن علاء الدين
* قاعدة بيانات الأفلام العربية معرض الصور : حسن علاء الدين

## Ծանոթագրություններ

Կատեգորիա:Դրամատուրգներ
Կատեգորիա:Լիբանանցի արվեստագետներ
Կատեգորիա:Կոմպոզիտորներ
Կատեգորիա:Հեռուստատեսային դերասաններ
Բուլղարիայի ազգային պատկերասրահ

**Բուլղարիայի ազգային պատկերասրահ** (, *Natsionalna hudozhestvena galeriya*) կերպարվեստի ազգային պատկերասրահ Բուլղարիայի մայրաքաղաք Սոֆիայում։ Այստեղ ներկայացված է բուլղարական արվեստի 50,000 նմուշ։ Տեղակայված է Սոֆիայի Ալեքսանդր Բատենբերգ հրապարակում, պատմական շենքում, որը նախկինում եղել է արքայական պալատ։ Թանգարանը գտնվում է ծովի մակարդակից 556 մետր բարձրության վրա։

## Պատմություն
Ազգային պատկերասրահի կառուցումը պլանավորվել է 1934-1941 թվականներին։ Բուլղարացի առաջին կին ճարտարապետ Վիկտորյա Անգելովայի նախագծով կառուցված շենքն ընդգրկում էր և՛ ռենեսանսի, և՛ ժամանակակից արվեստի հավաքածուներ։ Շենքի կառուցումն ավարտվել է 1942 թվականին, սակայն 1944 թվականի Բուլղարիայի ռմբակոծման ժամանակ ամբողջովին ավերվել է։ Միապետության վերացումից և Բուլղարիայի ազգային հանրապետության ստեղծումից հետո թագավորական պալատի մեծ մասը տրամադրվեց Ազգային պատկերասրահին։ Ռմբակոծումից պահպանված կտավներով ու արքայական հավաքածուով համալրվեց հավաքածուի կազմը։

Պատկերասրահի միջնադարյան բաժինը ձևավերվեց 1965 թվականին և զբաղեցնում է Ալեքսանդր Նևսկու տաճարի կրիպտեն։ 1985 թվականին արտասահմանյան արվեստի հատվածն առանձնացավ և դարձավ Արտասահմանյան արվեստի ազգային պատկերասրահ և տեղափոխվեց արքայական տպագրատան նախկին շենք։

Ազգային պատկերասրահում ներկայացված են ոչ միայն Ազգային վերածննդի արվեստի ժամանակակից նմուշներ, այլ նաև միջնադարյան կտավների մեծ հավաքածու, որը ներառում է ավելի քան 4000 սրբապատկեր։

## Գրականություն
* Vitanova, Antoniya. "The National Art Gallery – a museum and partner to contemporary art". Interview with Borislav Danailov. Bulgarian Diplomatic Review Magazine. Retrieved 2006-07-23.

## Տես նաև
* Վրանա պալատ

## Ծանոթագրություններ

## Արտաքին հղումներ
* Բուլղարիայի ազգային պատկերասրահի պաշտոնական կայքը 
* Ազգային պատկերասրահի լուսանկարները 

Կատեգորիա:1946 հիմնադրումներ Բուլղարիայում
Կատեգորիա:1946 հիմնադրված թանգարաններ
Կատեգորիա:Բուլղարիայի պալատներ
Կատեգորիա:Պատկերասրահներ
Կատեգորիա:Սոֆիայի թանգարաններ